**Munkaszerződés**

amely létrejött egyrészről:

*Cégnév:* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Adószám: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Székhely: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

mint **munkáltató**;

másrészről:

*Név: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Állandó lakcím: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Születési hely, idő: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Anyja neve: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Adóazonosító jel: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Taj szám: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

mint **munkavállaló;**

együttesen **felek** között, a következő feltételekkel:

1. Felek 20\_\_ év \_\_\_\_\_\_\_\_\_\_\_\_\_ hó \_\_-tól határozatlan időre szóló munkaviszonyt létesítenek.
2. Felek a munkaviszony kezdetétől számított három hónapos próbaidőben állapodnak meg.
3. Munkavállaló további munkavégzésre irányuló jogviszonyának fennállásáról és annak létesítéséről köteles munkáltatót haladéktalanul tájékoztatni.
4. Munkavállaló \_\_\_\_\_\_\_\_\_\_\_\_\_\_\_\_\_\_\_\_\_ munkakörben kerül foglalkoztatásra, melynek részleteit a munkaköri leírás tartalmazza. Felek egybehangzóan kijelentik, hogy munkáltató a munkaszerződés megkötését megelőzően ismertette munkavállalóval a munkakörébe tartozó feladatokat. Munkáltató vállalja, hogy a feladatok változása esetén, a változásokról munkavállalót kellő időben tájékoztatja.
5. Munkavállaló munkakörében foglalt feladatai ellátásához szükséges eszközök biztosítása munkáltató feladatát képezi.
6. Munkavállaló munkavégzésének elsődleges helye: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ .
7. Munkavállaló felettesét, feletteseit a munkáltatói jogkör gyakorlója jelöli ki. A munkáltatói jogkör gyakorlója: \_\_\_\_\_\_\_\_\_\_\_\_\_\_\_\_\_\_\_\_\_ .
8. Munkavállaló személyi alapbére bruttó \_\_\_\_\_\_\_\_\_\_\_\_\_ ,- Ft/hó, azaz havi \_\_\_\_\_\_\_\_\_\_\_\_\_\_\_\_\_\_\_\_\_ forint, melynek nettó összegét munkáltató, fizetési jegyzék kiadásával, a munkavállaló által megadott fizetési számlára történő átutalással, vagy munkavállaló kezeihez fizet meg, a tárgyhónapot követő hónap 10. napjáig.
9. Felek megállapodása alapján, a munkaidő tartama heti \_\_ óra. Felek egybehangzóan kijelentik, hogy munkáltató tájékoztatta munkavállalót a munkaidő beosztás közzétételének módjáról, és munkavállaló jelen szerződés aláírásával egyidejűleg, első beosztását átvette és megismerte.
10. A munkavégzés helyére a munkába járáshoz kapcsolódóan szükséges dolgokon kívül más tárgyakat bevinni tilos, annak elvesztése, megsemmisülése vagy megrongálódása esetén munkáltató nem vállal felelősséget.
11. Munkavállaló a munkavégzés során köteles betartani a munkavédelmi, balesetvédelmi, tűzvédelmi előírásokat, továbbá a munkakörével összefüggő egyéb speciális előírásokat. Felek egybehangzóan kijelentik, hogy munkáltató a munkavállalóra vonatkozó szabályzatok fellelésének helyéről munkavállalót tájékoztatta, illetőleg azokat munkavállaló rendelkezésére bocsátotta.
12. Munkavállaló köteles munkáltató működésével kapcsolatos mindennemű információt titokként kezelni. Munkavállaló munkáltató működésével kapcsolatosan tudomására jutott információkat kizárólag abban az esetben hozhatja harmadik személy tudomására, ha őt erre a munkáltatói jogokat gyakorló személy feljogosította, illetve ha őt erre a törvény kötelezi. A titoktartási kötelezettség e szerződés megszűnése utáni időre is vonatkozik.
13. Jelen szerződésben nem szabályozott kérdésekben a Munka Törvénykönyve előírásai az irányadóak.
14. Felek kijelentik, hogy a szerződés feltételeinek rögzítése során nem hallgattak el egymás elől olyan tényt, vagy körülményt, mely a szerződés lényeges tartalmi elemeire hatással volna.
15. Felek a jelen szerződést annak elolvasása és értelmezése után, mint akaratukkal mindenben megegyezőt, jóváhagyólag írták alá.
16. A szerződés aláírásával egyidejűleg, annak egy példányát munkavállaló átveszi.

Kelt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, 20\_\_ év \_\_\_\_\_\_\_\_\_\_\_\_\_ hó \_\_ napján.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

munkáltató részéről munkavállaló részéről

- cégszerű aláírás - - saját kezű aláírás -